Provinco Almerio

Almerio () estas hispana provinco en la aŭtonoma komunumo Andaluzio, ĝia ĉefurbo estas Almerio. Ĝi limas okcidente kun la provinco Granado, oriente kun la Regiono Murcio kaj sude kun la Mediteraneo.

La provinco kovras areon de 8 774 km² kaj en 2001 havis 536 731 loĝantoj - la loĝdenso laŭ tiu stato estis 61,17 homoj/km².

La provinco konsistas el 102 municipoj, tiuj plej loĝataj en la suda marbordo, inter ili El Ejido (57.877 loĝ.), Roquetas de Mar (50.096 loĝ.), Adra (21.983 loĝ..), Níjar (17.824 loĝ.), Vícar (16.784 loĝ.), Huércal-Overa (14.850 loĝ.), Berja (13.312 loĝ.) kaj Cuevas del Almanzora (10.517 loĝ.).

La provinco havas plurajn montojn, preskaŭ duono da almerianoj loĝas en montecaj urboj, la plej alta monto estas El Chullo 2.609 m. alta en Sierra Nevada, aliaj estas Almirez (2.518 m.), Morrón (2.236 m.), Calar Alto (2.168 m.), Tetica de Bacares (2.080 m.) kaj Pinto de María (2.045 m., en Montaro de Maria).

Ĉe siaj strandoj 219 km longa, oni povas trovi kelkaj elstaraĵoj, inter ili golfo de Almerio, Kabo de Gata kaj Insulo Alborán

Klimato estas mediteranea, varma kaj seka, kun malgravaj riveroj kiel Almanzora kaj Andarax. Havas gravajn naturajn lokojn kiel Nacia Parko Sierra Nevada (kie oni povas trovi aprojn kaj sovaĝajn kaprojn), du Naturaj Parkoj (Kabo de Gata kaj Montaro de Maria) kaj aliaj gravaj lokoj kiel Dezerto de Tabernas (teĥnike la ununura en Eŭropo kaj kie oni filmis diversajn vesternojn) kaj Karsto de Sorbas. En tiu provinco vivas La Olivarbo de Aguamarga, kiu eble estas la plej granda kaj antikva en Eŭropo.

Nuntempe parto de la teritorio estas uzata por intensa agrikulturo sub forcejoj, kio kondukis en la lastaj jaroj al forta ekonomia kresko.

 Komarkoj 
 Alpujarra Almeria
 Filabres-Tabernas
 Levante Almeriense
 Poniente Almeriense
 Valo de Almanzora
 Los Vélez

 Vidu ankaŭ 

 Proksimaĵoj Murcio-Alakanto

Kategorio:Provincoj de Andaluzio
Provinco Almerio